Kaikki blogit puheenaiheesta Lakko-oikeus — Aikuista ei tarvitse holhota
4.11.2015 18:53 Jouni Snellman
Posti- ja logistiikka-alan unioni PAU ilmoitti tänään, että se käynnistää Postissa "laajat työtaistelutoimet" eli kaiketi lakon. Aiemmin tänään uutisointiin, ettei posti kulje nytkään Pohjois-Suomeen laisinkaan. Ulosmarsseja on ollut tänäänkin eri puolilla maata.
Syntipukiksi on joutumassa vuokratyöfirma SOL Henkilöstöpalvelut Oy, joka on yrittänyt lähettää työntekijöitään Postin toimipaikkoihin. Vuokratyötä koskeva kiista näyttäisi olevan äärimmäisen tärkeä koko ay-liikkeelle. PAU:n tiedotteessa ei puhuta palkoista tai muista työehdoista mitään.